b'\n_START_ARTICLE_\nKaya Scodelario\n_START_PARAGRAPH_\nKaya Scodelario (London, 13. o\xc5\xbeujka 1992.) engleska glumica. Komercijalno su joj najuspje\xc5\xa1niji filmovi i serije u kojima je nastupala Labirint - filmski serijal po romanima Jamesa Dashnera te televizijska serija Skins.\n_START_SECTION_\n\xc5\xbdivotopis\n_START_PARAGRAPH_\nMajka, Katia Scodelario, je Brazilka koja se uselila u Veliku Britaniju 1990. godine a djed joj je Talijan. Tako Kaya govori osim materinskog engleskog i portugalski._NEWLINE_S 14 godina (2007.) dobila je ulogu u britanskoj TV seriji za tinejd\xc5\xbeere Skins. Njen lik (Effy Stonem) u prve dvije sezone bio je sporedan, ali u tre\xc4\x87oj i \xc4\x8detvrtoj sezoni serije Effy je postala jedan od glavnih likova serije. Kaya je tako\xc4\x91er radila kao model za britansku modnu agenciju Models 1 za koju rade modeli kao Linda Evangelista, Yasmin Le Bon i Robert Pattinson.'